open-index/open-wikipedia-markdown huggingface dataset:
Sagitta (podnik)

**Sagitta, spol. s r.o.** je slovenský podnik zaoberajúci sa výrobou a distribúciou okuliarov a ich súčastí. Bol založený 17. júna 1991. Má sídlo v Bratislave.

[náhľad|Sídlo spoločnosti na [Turbínová ulica|Turbínovej 1 v Bratislave]]

Spoločnosť prešla od obdobia svojho vzniku až po súčasnosť rôznymi vývojovými etapami. V počiatočnom období bola čisto obchodnou spoločnosťou, no zriadila malú zákazkovú výrobu na povrchové opracovávanie okuliarových šošoviek (skiel). Od tohto obdobia  možno konštatovať, že spoločnosť pôsobí v rámci odboru očnej optiky v dvoch samostatných líniách. Jednou líniou je distribúcia značkových okuliarových rámov a slnečných okuliarov a druhou líniou je výroba a distribúcia okuliarových šošoviek (skiel).  
Zastupuje svetoznáme značky, ktoré reprezentujú mená známych osôb, či už sú zo sveta módy, dizajnu alebo iných priemyselných odvetví. Sú nimi svetoznámi módni návrhári ako Wolfgang JOOP  alebo známy vyznávač luxusného životného štýlu, tabakový magnát Zino DAVIDOFF. Ale sú medzi nimi aj iné značky ako Zeiss, Jaguar, Morgan, Chique, Charmant, Lacoste, Esprit, ELLE, Puma, Aristar, Nodoka, Menrad, HIS, Daniel Hechter. Väčšina týchto značiek je na našom trhu zastúpená v korekčných, ale aj slnečných okuliaroch prostredníctvom obchodnej spoločnosti Sagitta.
 
Druhou líniou portfólia spoločnosti je špeciálna výroba a distribúcia okuliarových šošoviek (skiel) z rôznych materiálov, používaných v očnej optike. Za obdobie existencie už spomínanej výroby, teda za 16 rokov, sa výrazne zmenila činnosť, vybavenie, ale aj zameranie výroby spoločnosti. Technologické a prístrojové vybavenia bolo značne zmodernizované a v súčasnej dobe je technicky plne porovnateľné s výrobami vo vyspelej Európe. Silnou stránkou spoločnosti sú tzv. zušľachťovacie procesy, teda to, čo dostane zákazník ako úpravu skla „navyše“ (rôzne škály farieb, antireflexných úprav a povrchových tvrdení). 

Spoločnosť v súčasnej dobe zamestnáva približne 40 zamestnancov.

## Referencie

## Externé odkazy
* Oficiálne stránky

Kategória:Podniky na Slovensku
Kategória:Podniky založené v 1991
Dorado

**Dorado** (po španielsky *zlat(ist)ý*) môže byť:
*(pôvodne španielske) označenie niekoľkých juhoamerických rýb:
**Coryphaena spp., najmä Coryphaena hippurus (po slovensky aj koryféna veľká(?) )
**Salminus maxillosus
**Lychia amia (po slovensky vidlatka (?))
*latinský (španielsky) názov pre Súhvezdie Mečiar
*bájna zlatá krajina „el Dorado“ (Zlatá) v Južnej Amerike, častejšie známa aj s určitým členom ako Eldorádo
*jeden z bájnych bojovníkov z Eldorada, pozri Eldorádo
*v Mexiku: vojak Pancha Villu
*v Mexiku: kolibríček
*rieka v Južnej Amerike, pozri Dorado (rieka)
*mesto v Argentíne, pozri Dorado (Argentína)
*obec v Portoriku, pozri Dorado (Portoriko)
Cassiopeia

**Cassiopeia** môže byť:
* latinské slovo pre Kassiopeia
* latinský názov pre súhvezdie Kasiopeja
* nočná vlaková služba v Japonsku, pozri Cassiopeia (vlak)
* postava v sérii Encantadia v sieti GMA, pozri Cassiopeia (Encantadia)
* séria vreckových počítačov, pozri Casio Cassiopeia.
* japonská hudobná skupina, pozri Casiopea
* divadlo v Nemecku, pozri Cassiopeia Theater
Ara

**Ara** môže byť:
* starorímsky obetný oltár, pozri ara (oltár)
* latinský názov pre súhvezdie Oltár, pozri Oltár (súhvezdie)
* slovenský názov viacerých rodov papagájov, pozri ara (papagáj)
* latinský názov rodu papagájov, pozri Ara (rod)
Mensa

**Mensa** môže byť:
* latinský výraz pre stôl, metonymicky aj pre jedlo a hostinu, do slovenčiny prebraný a (v súčasnej slovenčine) zapisovaný ako menza
* v histórii: vrchná platňa sarkofágu s výtvarnou alebo reliéfnou výzdobou, pozri mensa (sarkofág)
* v astronómii: latinský názov pre súhvezdie Stolový vrch, pozri Stolový vrch (súhvezdie)
* medzinárodná spoločnosť, ktorá združuje ľudí s IQ nad 130, pozri Mensa (spoločnosť)

## Pozri aj
* menza

## Referencie
Zlaté časy (film z roku 1978)

***Zlaté časy*** () je slovenský film režiséra Štefana Uhera.

Dráma z obdobia posledných dní druhej svetovej vojny. 

* Architekt: Anton Krajčovič
* Návrhy kostýmov: Milan Čorba
* Strih: Maximilián Remeň
* Vedúci výroby: Ján Svikruha
* Exteriéry: Oravský Biely Potok, Zuberec, Huty, Veľké Borové

## Referencie

Kategória:Filmy s tematikou druhej svetovej vojny
Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1978
Kategória:Filmy režírované Štefanom Uherom
Zoznam najdlhších visutých mostov

Chyba tam minimalne visuty most vo Vladivostoku.

## Dokončené

### Dokončené na Slovensku

## Referencie


Najdlhších visutých mostov
Storebæltsbroen

thumb|Most cez Veľký Belt
**Storebæltsbroen** alebo po slovensky **Most cez Veľký Belt** je visutý most, prekonávajúci prieliv Veľký Belt medzi mestami Korsør a Nyborg a spájajúci dva najväčšie dánske ostrovy, Sjælland a Fyn. 

Spojenie cez Veľký Belt, dlhé , bolo vybudované v rokoch 1987 – 1998. Obsahuje štvorprúdovú diaľnicu a dvojkoľajovú železničnú trať. V západnej časti z ostrova Fyn na ostrovček Sprogø, ležiaci uprostred úžiny, vedú diaľnica a železnica paralelne po nízkom (svetlosť )  dlhom moste. Pod východnou časťou úžiny sa železnica vnára do dvojitého podmorského tunela, zatiaľ čo cesta ju prekonáva veľkolepým visutým mostom, dlhým . Hlavné rozpätie s dĺžkou  je v súčasnosti tretím najdlhším rozpätím visutého mosta na svete (po mostoch Akaši-kaikjó óhaši v Japonsku a Si-chou-men ta-čchiao v Číne). Navyše piliere s výškou  sú najvyššími mostnými pylónmi Dánska a 8. najvyššími na svete. Mostovka je široká  a hlavné pole má svetlú výšku , takže umožňuje preplávať aj najväčším námorným lodiam. Každý deň cez Veľký Belt prejde okolo 24 000 áut.

## Galéria

Súbor:I12 217 Storebæltstunnelen, Westportal.jpg|Západný portál železničného tunela
Súbor:Nordic & Germany 2009 - 002.jpg|Západný most


## Iné projekty

## Externé odkazy
* 
* 
* 
* http://www.storebaelt.dk - oficiálne stránky mosta

Kategória:Visuté mosty
Kategória:Diaľničné mosty v Dánsku
Kategória:Železničné mosty v Dánsku
Kategória:Železničné tunely v Dánsku
Kategória:Trámové mosty
Kategória:Architektúra z 1998
Nicolas-Louis de Lacaille

**Nicolas-Louis de Lacaille** (* 15. marec 1713, Rumigny, Francúzsko – † 21. marec 1762, Paríž) bol francúzsky astronóm.

Je významný predovšetkým vďaka jeho katalógu, ktorý obsahoval okolo 10 000 južných hviezd, vrátane 42 hmlovín. Tento katalóg, nazvaný *Coelum Australe Stelliferum*, bol publikovaný v roku 1763. Lacaille zaviedol 14 nových súhvezdí, ktoré sa stali štandardom.

;súhvezdia
* Výveva
* Rydlo
* Kružidlo
* Pec
* Hodiny
* Stolový vrch
* Mikroskop
* Pravítko
* Oktant
* Maliar
* Kompas
* Sieť
* Sochár
* Ďalekohľad

Bol členom niekoľkých európskych akadémií, od roku 1760 aj Royal Society. Je po ňom pomenovaný červený trpaslík Lacaille 8760 a Lacaille 9352, mesačný kráter La Caille, teleskop na ostrove Réunion a ulica *Rue Lacaille* v Paríži.

## Dielo
* *Leçons d'astronomie*, 1746
* *Astronomiae Fundamenta*, 1757
* *Tabulae Solares*, 1758
* *Coelum australe stelliferum*, 1763
* *Observations sur 515 étoiles du Zodiaque*, 1763
* *Leçons élémentaires de Mathématiques*, 1741
* *Leçons élémentaires de Mécanique*, 1743
* *Leçons élémentaires d'Astronomie*, 1746
* *Leçons élémentaires d'Optique*, 1750

## Externé odkazy

* Nicholas Louis de Lacaille na messier.seds.org

Kategória:Francúzski astronómovia
Kategória:Členovia Kráľovskej spoločnosti
Kategória:Členovia Kráľovskej švédskej akadémie vied
Kaplnka Kristovho Tela (Bratislava)

**Kaplnka Kristovho Tela** je malý barokový sakrálny objekt nachádzajúci sa na Panskej ulici č. 11 v historickom jadre Bratislavy v okrese Bratislava I.

Svojím vzhľadom nepripomína cirkevnú stavbu; jej priestory sú súčasťou barokovo-klasicistického domu v radovej uličnej zástavbe. Pôvodná kaplnka, ktorá sa po úpravách tu nachádza dodnes, sa v dome (v dvorovom krídle) nachádzala už v roku 1396. Patrila Bratstvu Božieho tela, ktoré vzniklo v roku 1349. Počas bojov o Bratislavu medzi cisárskymi vojskami a vojskami Gabriela Bethlena bola poškodená.

V roku 1772 pod vedením stavebného majstra Mateja Walcha prišlo k jej radikálnej prestavbe, kedy sa zmenilo aj jej umiestnenie - presťahovali ju do uličného krídla. Z obdobia druhej polovice 18. storočia pochádza i baroková výzdoba interiéru s alegorickými maľbami. Od roku 1850 kaplnku s domom spravovali jezuiti, ktorých emblém sa zachoval na vstupných dverách do objektu.

Na uličnej fasáde je nad vstupom osadený reliéf s výjavom Vzkriesenia, obsiahlym nápisom, datovaním 1627 a rodovým erbom mecenáša stavebnej úpravy, kaločského arcibiskupa Jána Telegdyho.

## Referencie

## Iné projekty

Bratislava
Bratislava
Kategória:Kostoly v Bratislave
Kategória:Kaplnky na Slovensku
Bratislava
Magnifikat

**Magnifikat** () alebo **Chválospev Panny Márie** je Máriin chválospevov uvedený v Evanjeliu podľa Lukáša (Lk&nbsp;1,4655). Názov pochádza zo začiatočného slova chválospevu v latinskej Vulgáte: „*Magnificat (anima mea Dominum)**Velebí (moja duša Pána)“*. Napísaný bol však pôvodne v gréčtine Septuaginty. 

Magnifikat patrí k najcennejším textom biblickej literatúry, v ktorom Mária, matka Ježiša Krista, vyjadruje Bohu vďačnosť za preukázané milosti. Chválospev je oslavou Božieho milosrdenstva prejavenému ľudstvu od čias Abraháma až po vtedajšie potomstvo. Odráža tak typické starozákonné zmýšľanie. Modlitba je pevnou súčasťou večernej modlitby kňazského breviáru tzv. vešpier.

## Biblický kontext
Magnifikat je chválospev, ktorý hovorí Mária pri navštívení svojej príbuznej Alžbety, matky Jána Krstiteľa. Táto návšteva sa uskutočnila po tom, čo anjel zvestoval Márii, že počne a porodí syna a zároveň sa dozvedela, že Alžbeta v svojej starobe čaká svoje prvé dieťa.

Popis tohto stretnutia podáva len evanjelista Lukáš, ostatní novozákonní autori ho nespomínajú. Chválospev obsahuje prvky starozákonných mesiášskych chválospevov, ako napr. Annin chválospev v 1&nbsp;Sam 2,110, ale jeho terajšia forma pochádza zrejme od evanjelistu Lukáša. Chválospev sa člení na dve strofy (4650 a 5155).

## Text

## Iné projekty

## Referencie

Kategória:Nový zákon
Kategória:Liturgia
Kategória:Mariánske modlitby
Čching-ma ta-čchiao

right|thumb|Čching-ma ta-čchiao

**Čching-ma ta-čchiao** (čínskym písmom 青马大桥) je most v Hongkongu, ktorý patrí medzi najdlhšie visuté mosty. Doprava je vedená po dvoch úrovniach. Horná mostovka nesie šesťpruhovú diaľnicu, na spodnej je dvojkoľajová trať a dvojpruhová servisná komunikácia (využíva sa aj pre dopravu za silného vetra).

Rozpätie hlavného poľa je  (6. najväčšie na svete), celková dĺžka mosta , šírka mosta  a výška pylónov .

Most sa staval od mája 1992 do mája 1997. Je súčasťou projektu Lantau link, ktorý v rámci vybudovania nového letiska Chek Lap Kok prepojil ostrovy Lantau, na ktorom sa letisko nachádza, s ostrovom Hongkong, ktoré je obchodným centrom mesta. Samotný most spája ostrovy Tsing Yi, Lantau a Ma Wan, ktorý leží uprostred. Názov mostu je spojením prvých znakov zo slov Tsing Yi a Ma Wan, teda ostrovov, ktoré spája.

## Iné projekty

Kategória:Visuté mosty
Kategória:Stavby v Hongkongu
Kategória:Železničné mosty v Hongkongu
Kategória:Mosty v Číne
Kostol Nanebovzatia Panny Márie (Notre Dame)

**Kostol Nanebovzatia Panny Márie** nazývaný aj **Kostol kanonistiek Notre Dame** v Bratislave je súčasťou komplexu kláštora a školy kanonisiek Notre Dame v Bratislave v mestskej časti Staré Mesto, neďaleko historickej budovy Slovenského národného divadla.

## Dejiny
Kostol stavali ako posledný pri ukončovaní komplexu kláštora. Celú stavbu financovala grófka O´Neillová, ktorá náhle umrela a stavba sa ocitla bez investora. Kostol preto dokončili v roku 1754 iba s nevyhnutnými úpravami. Sanktuárium pôvodného kostola tvorí celú hlavnú loď súčasného kostola. Prvá svätá omša sa slávila 28. augusta 1760.


Notre Dame02.jpg|Portál
Notre Dame03.jpg|Bočná fasáda s náznakom nedokončených múrov
Notre Dame04.jpg|Vežička


## Dopravné spojenie

## Referencie

## Iné projekty

Bratislava
Nanebovzatie Panny Márie
Kategória:Staré Mesto (Bratislava)
Placebo (album)

***Placebo*** je eponymný debutový album britskej rockovej skupiny Placebo. Bol vydaný v polovici roku 1996 a zabezpečil skupine úspešný štart kariéry. V júni 1996 sa album umiestnil na 40. mieste britského rebríčka albumov. Neskôr, v januári 1997, vystúpil až na 5. miesto. Čitatelia britského hudobného časopisu *Q* zvolili tento album za 87. najlepší album všetkých čias. 

## Zoznam skladieb
# „Come Home“ - 5:09
# „Teenage Angst“ - 2:42
# „Bionic“ - 5:00
# „36 Degrees“ - 3:05
# „Hang on to Your IQ“ - 5:13
# „Nancy Boy“ - 3:48
# „I Know“ - 4:44
# „Bruise Pristine“ - 3:35
# „Lady of the Flowers“ - 4:47
# „Swallow“ - 22:24
# „HK Farewell“ (skrytá skladba)

Autorom textov je Brian Molko a autorom hudby je skupina Placebo .

## Hudobníci a ostatný personál
* Brian Molko - akustická a elektická gitara, Fisherprice Keytar, basová gitara a spev
* Stefan Olsdal - basová gitara, akustická a elektrická gitara, Moog, Baby Grand a Rhodes Piano
* Robert Schultzberg - bicie, perkusie a didgeridoo

* Brad Wood - produkcia
* Ed Kenehan - zvukový inžinier
* Saul Fletcher a Mary Scanlon -  fotografie

## Single
Celkovo vyšlo v Spojenom kráľovstve ako singel až päť skladieb z tohoto albumu.

### „Come Home“
* vydaný dňa: 5. februára 1996
* vydavateľstvo: Deceptive Records
* katalógové číslo: BLUFFCD24 a BLUFF24 (7' Vinyl)

# „Come Home“
# „Drowning By Numbers“
# „Oxygen Thief“

### „36 Degrees“
* vydaný dňa: 3. júla 1996
* vydavateľstvo: Elevator Music/Hut Recordings
* katalógové číslo: FLOORCD1 (CD)

# „36 Degrees“
# „Dark Globe“
# „Hare Krishna“

### „Teenage Angst“
* vydaný dňa: 16.septembra 1996
* vydavateľstvo: Elevator Music/Hut Recordings
* katalógové číslo: FLOORCD3 (CD) a FLOOR3 (7' vinyl - prvá časť)

# „Teenage Angst“
# „Been Smoking Too Long“
# „Hug Bubble“

* **Katalógové číslo:** FLOORX3 (7' vinyl - druhá časť)

# „Teenage Angst“ (Amsterdam V.P.R.O Session)
# „Flesh Mechanic“ (Demo Version)
# „HK Farewell“

### „Nancy Boy“
* vydaný dňa: 20. januára 1997
* vydavateľstvo: Elevator Music/Hut Recordings
* katalógové číslo: FLOORCD4 (CD - Prvá časť) 

# „Nancy Boy“ (Radio Edit)
# „Slackerbitch“
# „Bigmouth Strikes Again“
# „Hug Bubble“ (Brad Wood Remix)

* katalógové číslo: FLOORCDX4 (CD - druhá časť) 

# „Nancy Boy“ (Sex Mix)
# „Eyesight To The Bling“
# „Swallow“ (Designer & U-Sheen Mix)
# „Miss Moneypenny“

* katalógové číslo: FLOOR4 (7' vinyl) 

# „Nancy Boy“ (Sex Mix)
# „Slackerbitch“

### „Bruise Pristine
* vydaný dňa: 12. mája 1997
* vydavateľstvo: Elevator Music/Hut Recordings
* katalógové číslo: FLOORCD5 (CD - prvá časť) 

# „Bruise Pristine“ (radio edit)
# „Then The Clouds Will Open For Me“
# „Bruise Pristine“ (One Inch Punch remix)

* katalógové číslo: FLOORCDX5 (CD - druhá časť) 

# „Bruise Pristine“ (album version)
# „Waiting For The Son Of Man“
# „Bruise Pristine“ (Lionrock mix)

* Katalógové číslo: FLOOR5 (7' vinyl) 

# „Bruise Pristine“ (radio edit)
# „Bruise Pristine“ (One Inch Punch remix)

Kategória:Albumy Placebo
Kategória:Hudobné albumy z 1996
Without You I’m Nothing

**Without You I'm Nothing** je druhý album britskej rockovej skupiny Placebo. Bol vydaný v polovici roku 1998 a mnohými kritikmi bol označený za album roka. 

## Skladby
# "Pure Morning" (4:14)
# "Brick Shithouse" (3:18) 
# "You Don't Care About Us" (3:58) 
# "Ask For Answers" (5:19) 
# "Without You I'm Nothing" (4:08) 
# "Allergic (To Thoughts of Mother Earth)" (3:49) 
# "The Crawl" (2:59) 
# "Every You Every Me" (3:33) 
# "My Sweet Prince" (5:45)
# "Summer's Gone" (3:05) 
# "Scared of Girls" (2:58) 
# "Burger Queen" (22:39) 
# "Evil Dildo" (skrytá skladba)

Autorom textov je Brian Molko, okrem skladby "Every You Every Me", ktorú napísal Brian Molko a Paul Campion. Autorom hudby je skupina Placebo .

## Výroba albumu
### Placebo
* Brian Molko 
* Stefan Olsdal 
* Steve Hewitt 

### Spolupracovali
* Steve Osbourne - produkcia
* Phil Vynall - produkcia skladby "Pure Morning"
* Adrian Bushby a Paul Corkett - zvukový inžinier
* Teo Miller - zvukový inžinier skladby "Pure Morning"
* Jake Davies - mixáž
* Bunt Strafford-Clark - mastering
* Placebo/Blue Source - grafický dizajn 
* Corrine Day - fotografie

## Single
Celkovo vyšli vo Veľkej Británii štyri skladby ako singel. Singel *Burger Queen Français* bol vydaný pre francúzsky a belgický trh. 

### Pure Morning
* **Vydaný dňa:** 3. augusta 1998
* **Vydavateľstvo:** Elevator Music/Hut Recordings
* **Katalógové číslo:** FLOORCD6 (CD - Prvá časť)

# *Pure Morning* (Radio Edit)
# *Mars Landing Party*
# *Leeloo*

* **Katalógové číslo:** FLOORDX6 (CD - Druhá časť)

# *Pure Morning* (Album Version)
# *Needledick*
# *The Innocence of Sleep*

### You Don't Care About Us
* **Vydaný dňa:** 28. septembra 1998
* **Vydavateľstvo:** Elevator Music/Hut Recordings
* **Katalógové číslo:** FLOORCD7 (CD - Pčasť)

# *You Don't Care About Us* (Radio Edit)
# *20th Century Boy*
# *Ion*

* **Katalógové číslo:** FLOORDX7 (CD - Druhá časť)

# *You Don't Care About Us* (Album Version)
# *Pure Morning* (Les Rhytmes Digitales Remix)
# *Pure Morning* (Howie B Remix)

### Every You Every Me
* **Vydaný dňa:** 25. januára 1999
* **Vydavateľstvo:** Elevator Music/Hut Recordings
* **Katalógové číslo:** FLOORCD9 (CD - Prvá časť) 

# *Every You Every Me* (Single Mix)
# *Nancy Boy* (Blue Amazon Mix)
# *Every You Every Me* (Infected By The Scourge Of The Earth)

* **Katalógové číslo:** FLOORXD9 (CD - Druhá časť)

# *Every You Every Me* (Album Version)
# *Every You Every Me* (Sneaker Pimps Version)
# *Every You Every Me* (Brothers In Rhythm Glam Club Mix)

### Without You I'm Nothing (feat. [[David Bowie]])
* **Vydaný dňa:** 18. augusta 1999
* **Vydavateľstvo:** Elevator Music/Hut Recordings/Virgin Records
* **Katalógové číslo:** FLOORCD10 (CD) 

# *Without You I'm Nothing* (Single Mix)
# *Without You I'm Nothing* (UNKLE Remix)
# *Without You I'm Nothing* (The Flexirol Mix)
# *Without You I'm Nothing* (Brothers In Rhythm Club Mix)

### Burger Queen Français
* **Vydaný dňa:** 22. novembra 1999
* **Vydavateľstvo:** Virgin France
* **Katalógové číslo:** 724389639728 (CD) 

# *Burger Queen Français*
# *Aardvark*
# *Every You Every Me* (Live Acoustic Version)

Kategória:Albumy Placebo
Kategória:Hudobné albumy z 1998
Kasiopeja

**Kasiopeja** môže byť:
*kráľovná v starogréckej mytológii, matka Andromédy, pozri Kassiopeia
*Kasiopeja (súhvezdie)

## Pozri aj
*Cassiopeia
Kéfeus

**Kéfeus** alebo **Kefeus** alebo **Cefeus** (po grécky *Kéfeus*, po lat. *Cepheus*) môže byť:
*v starogréckej mytológii kráľ Etiópie, otca Andromédy, pozri Kéfeus (Etiópia)
*v starogréckej mytológii kráľ Tegey, pozri Kéfeus (Tegea)
*Cefeus (súhvezdie)
Juraj Slezáček

Doc. **Juraj Slezáček** (* 14. január 1943, Zvolen – † 5. august 2016, Piešťany) bol slovenský herec a divadelný pedagóg. Od roku 1985 nositeľ titulu zaslúžilý umelec. 

V roku 1964 absolvoval štúdium herectva na VŠMU. Členom Činohry SND bol od roku 1964. Stvárnil desiatky postáv ako herec na javisku Činohry SND, v televízii a filme. Od roku 1979 zastával funkciu umeleckého šéfa činohry SND. V roku 1990 sa ako dlhoročný člen KSS vzdal funkcie umeleckého šéfa a popri hereckej profesii sa venoval najmä pedagogickej činnosti na VŠMU, kde v roku 1996 získal titul docent. K tomu istému postu, len pod titulom riaditeľ činohry SND sa vrátil v roku 1997. V októbri 2005 požiadal o uvoľnenie z funkcie. Venoval sa aj pedagogickej práci spočiatku ako pedagóg a v rokoch 19962002 ako dekan Činohernej a bábkarskej fakulty VŠMU v Bratislave.

V roku 2003 dostal Cenu ministra kultúry, o rok neskôr mu prezident udelil ocenenie Kríž prezidenta SR II. stupňa za významné zásluhy o rozvoj slovenského divadelníctva a filmového umenia.

V roku 2015 mu diagnostikovali zhubný nádor ústnej dutiny.

## Filmografia

## Seriály
* 1976: Americká tragédia
* 1980: A teraz sa rozhodni
* 20082015: Panelák (*profesor Emil Blichár*)
* 2009: Kutyil s.r.o. (epizóda 2.14 - *Prof. Emil Blichár*)
* 20152016: Zoo

## Referencie

## Externé odkazy
* 
* 
* 

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Slovenskí divadelní pedagógovia
Kategória:Česko-slovenskí zaslúžilí umelci
Kategória:Osobnosti zo Zvolena
Kategória:Úmrtia na rakovinu
Štetín

**Štetín** (, ) je poľské mesto, hlavné v Západopomoranskom vojvodstve. Mesto leží nad ústím rieky Odry do Štetínskeho zálivu v severozápadnom Poľsku. Je to historická metropola Pomoranska. Počet obyvateľov: 408-tis. (2014). Rozloha: . 

V meste je dôležitý námorný aj riečny prístav, strojársky (lodenice), chemický a textilný priemysel a technická univerzita (Zachodniopomorski Uniwersytet Technologiczny), lekárska univerzita (Pomorski Uniwersytet Medyczny) a Univerzita v Štetíne (Uniwersytet Szczeciński).

Od vstupu Poľska do NATO v roku 1999 sídli v meste Veliteľstvo Mnohonárodného zboru Sever-Východ.

## Dejiny
left|thumb|Štetín, Staré Mesto
V 8. – 9. storočí slovanská osada rybárov a obchodníkov. Prvá zmienka o meste je z roku 967. Od 10. storočia súčasť Poľska. Mestské práva získal v roku 1243. V roku 1278 sa stal súčasťou hanzy. Na prelome 15. – 16. storočia hlavné mesto západného Pomoranska. Roku 1630 ho obsadilo Švédsko a roku 1648 na základe Vestfálskeho mieru pripadol Švédsku. Počas severnej vojny (1700 – 1721) ho obsadilo Brandenbursko a roku 1720 definitívne pripadol Prusku. Počas 2. svetovej vojny bol takmer úplne zničený. Od roku 1945 súčasť Poľska. Mesto Dąbie (na pravom brehu rieky Odry) bolo včlenené do Štetína v roku 1948. Zámok v Štetíne a Staré Mesto boli znovu postavené v renesančnom slohu po zničení v druhej svetovej vojne – zámok v rokoch 1958 až 1980. Okrajových oblastí boli zväčšené. Historické pamiatky sú okrem iného v múzeách a na centrálnom cintoríne.

## Šport
* Pogoń Szczecin je poľský futbalový klub. Sídli v meste Štetín. Založený bol v roku 1948. Počas svojej existencie klub 3-krát získal 2. miesto v Poľskom pohári (1981, 1982, 2010) a 2-krát titul vicemajster Poľska (1987, 2001).

## Partnerské mestá

## Pozri aj
* Štetínske cesto

## Referencie

## Iné projekty

## Externé odkazy
* Informačný server mesta


Kategória:Mestá v Západopomoranskom vojvodstve
Kategória:Hanza
Kategória:Prístavné mestá Baltského mora
Kategória:Sídla na Odre
Kategória:Univerzitné mestá v Poľsku
Pound

**Pound** môže byť:
* anglický názov pre libru, pozri libra
* severoamerický názov pre symbol #
* lokalita v USA:
** Pound Ridge (New York)
** Pound (Virginia)
** Pound (Wisconsin)
** Pound (mesto, Wisconsin)
* Ezra Pound, modernistický básnik a kritik
Funt

**Funt** môže byť:
*alternatívny názov pre libru ako menovú alebo hmotnostnú jednotku, pozri libra
*v užšom zmysle názov ruskej libry, pozri libra (hmotnosť)
Libra (mena)

**Libra** alebo **funt** (po lat. *libra* alebo *pondus*, po angl. *pound*, po nem. *Pfund*, po fr. *livre*, po tal. *lira*, po špan. *libra*, po rusky *funt*)  je/bol názov rôznych mien:

## Súčasné meny
* egyptská libra
* libanonská libra
* sudánska libra
* juhosudánska libra
* sýrska libra
* libra šterlingov (Spojené kráľovstvo), na ktorú sú pevným kurzom 1:1 naviazané meny:
** svätohelenská libra (Svätá Helena)
** falklandská libra (Falklandy)
** manská libra (ostrov Man)
** gibraltárska libra (Gibraltár)
** guernseyská libra (Guernsey)
** jerseyská libra (Jersey)

## Bývalé meny
* rímska libra (odtiaľ pojem libra pochádza, tvorila základ rímskeho váhového a menového systému)
* cyperská libra 
* írska libra
* izraelská libra
* líbyjská libra
* austrálska libra
* novozélandská libra
* juhoafrická libra
* maltská libra (roku 1983 premenovaná na maltská líra)
* západoafrická libra

Pozri aj:
* pondus Caroli (mincová jednotka Karola Veľkého)
* livra (fr. ekvivalent), 
* líra (pôvodne tal. ekvivalent), 
* pound (angl. ekvivalent)
* dinár (pôvodne arab. ekvivalent)

Kategória:Meny v Európe
Josef Lada

thumb|Busta Josefa Ladu v jeho rodnej obci
**Josef Lada** (* 17. december 1887, Hrusice – † 14. december 1957, Praha) bol český maliar, kresliar, ilustrátor a spisovateľ. Tvoril najmä pre deti a pri ilustráciách sa zameral na štylizovaný obraz českej dediny s humorne parodickým akcentom. Ilustroval Haškovho Švejka.

## Ocenenie
* Roku 1947 Národný umelec

## Iné projekty

Kategória:Narodenia v 1887
Kategória:Úmrtia v 1957
Kategória:Českí maliari
Kategória:Českí spisovatelia
Kategória:Českí kostýmoví výtvarníci
Kategória:Česko-slovenskí národní umelci
Adela Gáborová

**Adela Gáborová** (* 2. marec 1940, Brekov, Slovensko – † 12. júl 2007, Nitra, Slovensko) bola slovenská herečka. Matka divadelného režiséra Petra Gábora.

Angažmán v Divadle Andreja Bagara v Nitre dostala hneď po absolvovaní štúdia herectva na Vysokej škole múzických umení v Bratislave v roku 1961. Patrila k najvýraznejším osobnostiam tohto súboru a stvárnila tu mnoho významných postáv. Okrem herectva sa venovala aj pedagogickej činnosti. Na Vysokej škole múzických umení učila bábkohercov techniku javiskovej reči v koordinácii s hereckou tvorbou. Čas si však našla aj na prácu s poslucháčmi kňažského seminára, ochotníkmi (napr. réžia v pôvodných slovenských muzikáloch *Láska je silnejšia*, *Sen o ruži* - Divadelné spoločenstvo Rafael v Bošanoch) či prípravu recitátorov na Poděbradské dni poézie, Hviezdoslavov Kubín a pod.

## Filmografia
* 1981: *[[Nevera po slovensky]]* (*Malíčková*)
* 1985: *[[Iná láska]]* (*Martina matka*)
* 1987: *[[Nemožná]]* (*Bauerová*)
* 1989: *[[Ulice bez mena]]*
* 1990: *[[Keď hviezdy boli červené]]* (*Slabejová*)
* 1991: *[[Neha (film)|Neha]]* (*Šimonova matka*)
* 1996: *[[Jaškov sen]]*

## Externé odkazy
* Osobnosti.sk - Adela Gáborová
* FDb.cz - Adela Gáborová (česky) 
* ČSFD.cz - Adela Gáborová (česky) 

Kategória:Absolventi Vysokej školy múzických umení
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenskí pedagógovia
Kategória:Členovia Divadla Andreja Bagara
Kategória:Osobnosti z Brekova
Kategória:Laureáti Pribinovho kríža II. triedy
Marián Gallo

**Marián Gallo** (* 6. jún 1928, Martin – † 19. január 2001, Bratislava) bol slovenský herec. 

V roku 1952 absolvoval štúdium herectva na ODK pri Štátnom konzervatóriu v Bratislave. V rokoch 1948 - 1950 bol členom Slovenského komorného divadla v Martine a v rokoch 1950 - 1995 členom Činohry SND, kde vytvoril rad postáv vo viac ako 120 inscenáciách. Rozsahom menšie postavy z vážneho i komediálneho repertoáru stvárňoval vždy kultivovane, s dôslednou kresbou charakteru a pôsobivou javiskovou rečou. 

## Filmografia
* 1952: Mladé srdcia (Lipner)
* 1957: Štyridsaťštyri
* 1963: Ivanov (hosť)
* 1964: Archimedov zákon
* 1966: Jeden deň pre starú paniu (barman)
* 1970: Naši pred bránami
* 1978: Poéma o svedomí (Lettrich)
* 1982: Kočka (muž z autoservisu)
* 1983: Výlet do mladosti (profesor) 

## Referencie


## Externé odkazy
* 

Kategória:Slovenskí filmoví herci
Kategória:Slovenskí divadelní herci
Kategória:Osobnosti z Martina
Chronológia

**Chronológia** je:
* veda o umiestňovaní udalostí v čase, pozri chronológia (veda)
* usporiadanie udalostí po poradí v časovej postupnosti, časová postupnosť
* časová os
Ivan Bella

Brigádny generál vo výslužbe Ing. **Ivan Bella** (* 21. máj 1964, Brezno) je bývalý slovenský stíhací pilot a prvý občan Slovenskej republiky, ktorý vyletel do kozmického priestoru. Do vesmíru letel v roku 1999 ako 385. človek zo Zeme.

## Život
Pochádza z Dolnej Lehoty pri Brezne. V rokoch 19791983 študoval na Vojenskom gymnáziu v Banskej Bystrici. V štúdiu pokračoval na Vysokej vojenskej leteckej škole SNP v Košiciach (19831987). V roku 1983 sa stal pilotom, neskôr pilotom taktických stíhacích lietadiel. Od roku 1993 slúžil na 33. leteckej základni stíhacích a bombardovacích lietadiel v Kuchyni. Lietal na strojoch MiG-21 a Su-22. Dňa 23. marca 1998 odišiel do Hviezdneho mestečka pri Moskve, kde sa začal pripravovať na kozmický let. V auguste 1998 ho vybrali za člena hlavnej rusko-francúzsko-slovenskej posádky 27. expedície na kozmickej stanici Mir, ktorá odštartovala 20. februára 1999.

Od júna 2004 pôsobil ako vojenský pridelenec na veľvyslanectve SR v Moskve. Od roku 2013 pôsobil ako vojenský pridelenec na veľvyslanectve SR v Kyjeve. V roku 2021 pôsobil v leteckom a námornom vyšetrovacom útvare Ministerstva dopravy SR.

## Let do vesmíru
* kozmonaut-výskumník na lodi Sojuz TM-29, 20. február 1999 – 28. február 1999, posádka pri štarte: Viktor Afanasiev, Jean-Pierre Haigneré, Ivan Bella, posádka pri pristátí: Ivan Bella, Gennadij Padalka

## Ocenenia
* 1999: vojenský Rad Ľudovíta Štúra I. triedy od prezidenta SR Rudolfa Schustera
* 2001: na jeho počesť bola pomenovaná planétka (22901) Ivanbella

Od roku 2012 je oficiálnym patrónom Parku tmavej oblohy Poloniny. Dňa 19. októbra 2021 ho prezidentka Zuzana Čaputová vymenovala do hodnosti brigádny generál.

## Referencie

## Pozri aj
* Sojuz TM-29 (štart)
* Sojuz TM-28 (návrat)
* 27. základná expedícia na stanici Mir
* Zoznam posádok stanice Mir

## Iné projekty

## Externé odkazy
* Ivan Bella na webe Spacefacts.de 
* Ivan Bella na webe Klubu generálov SR
* 
* Spravodajstvo týkajúce sa Ivana Bellu na portáli Teraz.sk TASR

Kategória:Slovenskí letci
Kategória:Slovenskí kozmonauti
Kategória:Slovenskí generáli
Kategória:Slovenskí vojenskí diplomati
Kategória:Držitelia Radu Ľudovíta Štúra I. triedy – vojenského
Kategória:Osobnosti na slovenských poštových známkach
Kategória:Osobnosti z Brezna
Kategória:Osobnosti z Dolnej Lehoty
Mikuláš Kont

**Mikuláš Kont-Ujlaki** (* 1340 – † 1367) syn Vavrinca Tóta nazývaného Sclavus a najstarší z bratov ( Mikuláš, Leukuš a Bartolomej), vyniesol rod na úplný vrchol, okrem iného „zdedil“ po svojom otcovi hodnosť kastelána Šintavy (pravdepodobne ako bratislavský župan spolu s ďalšími kráľovskými hradmi v tejto župe), bol županom asi desiatky ďalších žúp a od roku 1352 aj Uhorským palatínom. Stal sa zakladateľom rodu Újlakiovcov.

Kategória:Slovenské osobnosti
Kategória:Uhorskí palatíni
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Vladimír Remek

thumb|Návratový modul Sojuzu, v ktorom sa Remek vrátil na Zem

**Vladimír Remek** (* 26. september 1948, České Budějovice) je český politik a diplomat, prvý česko-slovenský kozmonaut. Súčasne bol prvým cudzincom, ktorý sa zúčastnil medzinárodných pilotovaných vesmírnych letov programu Interkozmos v bývalom Sovietskom zväze. Remek bol 87. kozmonautom sveta, prvým z inej krajiny ako ZSSR a USA.

## Životopis
Jeho otec Jozef Remek bol Slovák (narodený v obci Mojš pri Žiline), vojenský pilot, neskôr v hodnosti generálporučíka dlhoročný veliteľ letectva Československej ľudovej armády. Matka bola Češka. Detstvo prežil v Českých Budejoviciach. Neskôr sa jeho rodina presťahovala do Brna.

Absolvoval Vyššie letecké učilište v Košiciach, kde lietal na cvičných lietadlách L-29 Delfín. V roku 1970 nastúpil k leteckému útvaru v Českých Budejoviciach. V roku 1972 začal štúdium na Vojenskej leteckej akadémii J. A. Gagarina v Moskve. Po jeho absolvovaní sa v roku 1976 vrátil k leteckému útvaru. Na jeseň 1976 prešiel výberom kandidátov na kozmický let. Od decembra 1976 sa v Stredisku prípravy kozmonautov v Hviezdnom mestečku pri Moskve začal pripravovať spolu s Oldřichom Pelčákom a ďalšími kandidátmi z Poľska a NDR. Výcvik absolvoval roku 1978.

V hodnosti kapitána bol členom posádky kozmickej lode Sojuz 28 vo funkcii kozmonaut-výskumník. Bola to prvá medzinárodná posádka v rámci programu Interkozmos. Veliteľom letu bol sovietsky kozmonaut plukovník Alexej Gubarev. Let sa uskutočnil od 2. do 10. marca 1978. Posádka pracovala na palube orbitálneho komplexu Saľut 6 spolu s jeho základnou posádkou. Celková dĺžka Remkovho letu bola 190 hodín a 18 minút.

Po návrate do vlasti pôsobil ako vedúci pracovník na výskumnom vojenskom pracovisku v Prahe-Kbeloch. Do roku 1990 bol zamestnaný ako vojenský pilot. V rokoch 19901995 bol riaditeľom Vojenského múzea letectva a kozmonautiky v Prahe-Kbeloch. V júni 1995 odišiel do zálohy v hodnosti plukovníka.

Potom pôsobil v obchodnej sfére v Rusku, kde využíval svoje staré kontakty; najskôr v súkromnej sfére, potom ako obchodný radca českého veľvyslanectva. V júni 2004 bol zvolený do Európskeho parlamentu na kandidátke KSČM ako nestraník (členstvo v KSČ ukončil v roku 1990). Vo voľbách v júni 2009 svoj mandát obhájil.

V januári 2014 bol vymenovaný do funkcie veľvyslanca Česka v Rusku, jeho poverovaciu listinu prevzal v Moskve za prítomnosti televíznych kamier prezident Putin. Svoju veľvyslaneckú misiu ukončil 31. januára 2018.

## Referencie

## Iné projekty

## Externé odkazy
* Podrobný starší životopis
* Let ma zmenil (rozhovor pre Teraz.sk pri príležitosti 75. narodenín)
* 

Kategória:Osobnosti z Českých Budějovíc
Kategória:Česko-slovenskí kozmonauti
Kategória:Českí kozmonauti
Kategória:Politici KSČ
Kategória:Interkozmos
Kategória:Poslanci Európskeho parlamentu z Česka
Kategória:Poslanci Európskeho parlamentu (2004 – 2009)
Kategória:Poslanci Európskeho parlamentu (2009 – 2014)
Kategória:Hrdinovia Sovietskeho zväzu
Kategória:Nositelia Radu Lenina
Kategória:Nositelia Radu bieleho leva
Kategória:Osobnosti na česko-slovenských poštových známkach
Kategória:Osobnosti na českých poštových známkach
Alcor

**Alcor** alebo **Alkor** (z arab. "Podriadený/Ponížený" alebo iné označenia *Saidak* z arab. "Skúšač" alebo *Sada*) je voľným okom viditeľná hviezda, sprievodca svetlejšej hviezdy Mizar. Je od nás vzdialený približne 81 svetelných rokov. Pred érou ďalekohľadov sa adepti hvezdárstva vyberali podľa zrakovej ostrosti a bystrosti a u mnohých národov bolo testom rozlíšiť Alcor od Mizaru.
## Pozri aj
*Mizar
Kategória:Súhvezdie Veľká medvedica
Kategória:Pohybová hviezdokopa Veľká medvedica
Roger Bruce Chaffee

**Roger Bruce Chaffee** (* 15. február 1935, Grand Rapids, Michigan, USA – † 27. január 1967, Cape Kennedy, Florida) bol americký námorný dôstojník, pilot a letecký inžinier, ktorý bol astronautom NASA v programe Apollo.

## Životopis
Chaffee sa narodil v Grand Rapids v Michigane, kde dosiahol titul Eagle Scout, najvyššie ocenenie v skautingu. V roku 1953 absolvoval strednú školu Central High School a prijal štipendium na výcvik dôstojníkov námorných síl Naval Reserve Officers Training Corps (NROTC). Vysokoškolské štúdium začal na Illinois Institute of Technology, kde sa zapojil do činnosti bratstva Phi Kappa Sigma. V roku 1954 prestúpil na Purdue University, kde pokračoval v angažovaní sa v Phi Kappa Sigma, a v roku 1956 bol prezidentom miestnej pobočky a získal licenciu súkromného pilota.

Po absolvovaní štúdia na Purdue v roku 1957 s titulom bakalára v odbore leteckého inžinierstva Chaffee absolvoval výcvik v námorníctve a bol vymenovaný za práporčíka. Pilotný výcvik začal na námornej leteckej základni Pensacola na Floride, kde lietal na lietadlách ako T-34, T-28 a A3D. Stal sa dôstojníkom pre kontrolu kvality a bezpečnosti u ťažkej fotografickej letky VAP-62. Počas pôsobenia v tejto jednotke zhotovil kľúčové fotografie Kuby počas kubánskej krízy, za čo získal Leteckú medailu. V roku 1966 bol povýšený na poručíka-veliteľa.

Spolu s ďalšími trinástimi pilotmi bol Chaffee v roku 1963 vybraný za astronauta v rámci tretieho náboru astronautov NASA. Slúžil ako komunikátor (CAPCOM) pri misiách Gemini 3 a Gemini 4 a v roku 1966 bol vybraný na svoj prvý kozmický let ako pilot na misii Apollo 1. Zahynul v roku 1967 pri požiari kabíny Apolla 1 spolu s kolegami astronautmi Gusom Grissomom a Edom Whiteom počas predletovej skúšky na štartovacom komplexe 34 na Cape Kennedy na Floride. Posmrtne mu bola udelená Kongresová kozmická medaila cti a druhá Letecká medaila.

## Iné projekty

## Externé odkazy
* Roger Chaffee na stránkach NASA 
* Oficiálny životopis na stránkach NASA 
* Roger Chaffee na stránkach spacefacts.de 
* Roger Chaffee na stránkach kozmo-data.sk 

## Zdroj

Kategória:Kozmonauti USA
Kategória:Kozmonauti, ktorí neleteli do vesmíru
Kategória:Letci USA
Kategória:Príslušníci United States Navy
Kategória:Absolventi Purdue University
Kategória:Program Apollo
Kategória:Osobnosti z Grand Rapids (Michigan)
Kategória:Osobnosti NASA
Kategória:Obete kozmických katastrof
Ľudovít (Španielsko)

**Ľudovít (I.)** (po španielsky *Luis (I.)*) (* 25. august 1707, Madrid – † 31. august 1724, Madrid) bol v roku 1724 kráľ Španielska. 

Bol synom Filipa V. a Márie Lujzy Savojskej. Za manželku mal francúzsku princeznú Lujzu Izabelu Orleánsku

Ľudovít vládol v Španielsku menej ako rok. 14. januára 1724 nastúpil na trón, keď jeho otec abdikoval v prospech syna. No Ľudovít krátko nato v auguste ochorel na osýpky. Ľudovít zomrel 31. augusta, jeho otec sa vrátil na trón a Luiza Izabela sa vrátila do Francúzska.

Toto obdobie „bleskovej vlády“ je známe aj tým, že sa fakticky nevládlo z Madridu (Ľudovítovho dvora), ale z Kráľovskej oblasti La Granja (paralelný dvor Filipa V.)

Kategória:Králi Španielska
Kategória:Následníci trónu
Kategória:Katolícki panovníci
Kategória:Osobnosti z Madridu
Kategória:Nositelia Rádu zlatého rúna
Kategória:Nositelia španielskeho Rádu zlatého rúna
Kategória:Pochovaní v kláštore El Escorial
Comics Salón

right|thumb|Comicsman a Mangagirl, maskoti Comics Salónu 2006.
right|thumb|Comics Salón 2006, maskot a dievčatá v kimonách.

**Comics Salón** je medzinárodný festival zameraný predovšetkým na komiks, anime, mangu, sci-fi, fantasy a japonskú kultúru. Je priamym nasledovníkom bývalého festivalu IstroCON a je usporiadavaný pod záštitou japonského veľvyslanectva v Bratislave. Od roku 2007 sa organizuje spolu s obnoveným festivalom IstroCON. Od roku 2004 do roku 2007 sa Comics Salón konával v Bratislave v budove SÚZA (Správa účelových zariadení) na Drotárskej ceste. Organizuje ho predovšetkým občianske združenie Animecrew. V roku 2008 sa Comics Salón presunul do Istropolisu.

Spolu s AnimeSHOW je najväčším conom na Slovensku.

## Ročníky
;Comics Salón 2004
* Termín konania festivalu: 24. júl 2004, Bratislava a 23. september 2004, Pezinok

;Comics Salón 2005
* Termín konania festivalu: 14.15. október 2005, Bratislava
* Návštevnosť: 1682 návštevníkov

;Comics Salón 2006
* Termín konania festivalu: 15.17. september 2006, Bratislava
* Návštevnosť: 3252 návštevníkov

;Comics Salón 2007
* Termín konania festivalu: 14.16. september 2007, Bratislava
* Návštevnosť: 6048 návštevníkov

;Comics Salón 2008
* Termín konania festivalu: 12.14. september 2008, Bratislava
* Návštevnosť: 8095 návštevníkov

;Comics Salón 2009
* Termín konania festivalu: 11.13. september 2009, Bratislava
* Návštevnosť: 9006 návštevníkov

;Comics Salón 2010
* Termín konania festivalu: 17.19. september 2010, Bratislava
* Návštevnosť: 10145 návštevníkov

;Comics Salón 2021
* Dom kultúry Ružinov

## Referencie

## Externé odkazy
* Oficiálna stránka Comics Salónu
* Oficiálna stránka AnimeSHOW
* Oficiálna stránka OZ Animecrew
* Oficiálna stránka IstroCON

Kategória:Anime
Kategória:Festivaly na Slovensku
Kategória:Manga
Kategória:Cony
Acubens

**Acubens** ( *az-zubáná* – klepeto) alebo **Sertan** ( *saratán* – *rak, krab*, α Cnc / α Cancri / Alfa Cancri) je hviezda v súhvezdí Rak. Napriek označeniu α nie je najjasnejšou hviezdou tohto súhvezdia; tou je β Al Tarf (Tarf). 

Acubens je dvojhviezda, ktorej zložky majú zdanlivú jasnosť 4,26m a 11m a sú od seba vzdialené 11,5". Jasnejšia zložka patrí do spektrálneho typu A5m. Vzdialenosť oboch zložiek od Zeme je približne 174 ly.

## Zdroje

Kategória:Súhvezdie Rak
Kategória:Bayerove objekty
Kategória:Dvojhviezdy
Kategória:Hviezdy typu A
Jozef Hanula

[náhľad|Maľba z [Kostol svätého Ondreja (Krásno nad Kysucou)|kostola sv. Ondreja v Krásne nad Kysucou z roku 1927]]
**Jozef Hanula** (* 6. apríl 1863, Liptovské Sliače – † 22. august 1944, Spišská Nová Ves) bol slovenský maliar a pedagóg. Vrcholnou tvorbou sa hlásil k programu kritického realizmu.

Jeho otec Ján Hanula, matka Mária rod. Mrvová.

## Životopis
Študoval na Krajinskej škole pre kreslenie v Budapešti, u Š. Hollósyho a na AVU v Mníchove. Učiteľ kreslenia v Žiline a v Spišskej Novej Vsi. Predstaviteľ slovenského realistického maliarstva. Zameral sa najmä na sakrálnu tvorbu, v ktorej spájal náboženské a národné témy. Od roku 1908 účinkoval aj ako knižný ilustrátor, priekopnícky najmä v literatúre pre deti a mládež. Autor podobizní významných osobností slovenského kultúrneho a národného života. Publicisticky sa vyjadroval k problematike slovenskej kultúry úvahovými a memoárovými článkami. Autor knihy *Spomienky slovenského maliara*, napísaná okolo roku 1935. Maľoval interiéry katolíckych kostolov, napríklad vo Višňovom (1901), v Banskej Bystrici (1935), Sásovej (1940), Radvani a iné. Roku 1919 spoluzakladateľ Spolku slovenských umelcov v Martine. Roku 1941 vyznamenaný štátnou cenou.

## Pamiatky
* Kern, P. J.: Podobizeň J. Hanulu (olej, 1935)
* Hanulova ul. v Bratislave (od roku 1972)
* Hanulova ul. v Nitre
* ul. J. Hanulu v Spišskej Novej Vsi
* ul. J. Hanulu v Liptovských Sliačoch

## Iné projekty

## Literatúra
* Slovenský biografický slovník

## Externé odkazy
* hanula.sk
* 
* Diela autora v zbierkach slovenských galérií
* Záznam o narodení a krste v matrike riadok 22

Kategória:Osobnosti z Liptovských Sliačov
Kategória:Slovenskí maliari
Kategória:Slovenskí freskári
Algiedi

**Algiedi** (α Cap/α Capricorni/Alfa Capricorni), tiež známa ako *Al Giedi*, *Algedi*, *Prima Giedi* alebo *Giedi* je hviezda v súhvezdí Kozorožec.

Názov pochádza z lat.  *prvá* a arab.  *al-džadí* – *kozľa*. Arabi nazývali celé súhvezdie  *burdž al-džadí* - *súhvezdie kozľa*.

Jej jasnosť je 4,2 magnitúdy a tvorí optickú dvojhviezdu s hviezdou α2, **Secunda Giedi**. Za priaznivých podmienok sa tieto zložky vzdialené 6' dajú od seba odlíšiť voľným okom. Jasnosť druhej zložky je 3,6 magnitúdy a obe sú klasifikované ako hviezdy spektrálneho typu G. Fyzicky však k sebe vôbec nepatria. Jasnejšia Secunda Giedi je od nás vzdialená asi 109 ly. Údaje o vzdialenosti Primy Giedi sa značne rozchádzajú, je však podstatne ďalej než Secunda. Podľa niektorých meraní je to až 1 630 ly. Každá z týchto hviezd je opäť zdvojená. Prima Giedi má vo vzdialenosti 45" optického sprievodcu 9. magnitúdy, ktorý sa dá rozoznať už so 6 cm ďalekohľadom. Jasnejšia Secunda Giedi má vo vzdialenosti 7" sprievodcu 11. magnitúdy, ktorý je tiež dvojhviezda. Na rozlíšenie tejto dvojice potrebujeme ďalekohľad s najmenej 10 cm objektívom.

## Zdroje

* článok o hviezde Algiedi 
* 

Kategória:Súhvezdie Kozorožec
Kategória:Optické dvojhviezdy
Kategória:Bayerove objekty
Kategória:Žlté obry
Kategória:Žlté nadobry
Acamar

|}

**Acamar**  (θ Eri/θ Eridani/Theta Eridani) je dvojhviezda v súhvezdí Eridanus. Jej meno znamená „jasnejšia“, podľa iného zdroja „posledná v rieke“, hoci sa nenachádza na konci, ale v dvoch tretinách tohto súhvezdia predstavujúceho rieku. Predpokladá sa, že v historickom období zoslabla z prvej na tretiu magnitúdu, aj keď o tom neexistuje dostatočný dôkaz.

Zložky dvojhviezdy majú jasnosť 3,5 a 4,5&nbsp;mag a sú od seba vzdialené 8,2&nbsp;oblúkovej sekundy. Na ich rozlíšenie postačí ďalekohľad s priemerom objektívu 5 cm. Acamar nie je z našich zemepisných šírok pozorovateľný, vidno ho však z južných častí Európy. Vzdialenosť dvojhviezdy od Zeme je asi 161&nbsp;ly a približuje sa k nám rýchlosťou 12&nbsp;km/s.

## Zdroj
*

Kategória:Súhvezdie Eridanus
Kategória:Bayerove objekty
Kategória:Dvojhviezdy
Kategória:Biele obry
Kategória:Biele hviezdy hlavnej postupnosti
Raketa

[thumb|Raketa [Sojuz (nosná raketa)|Sojuz-FG pri štarte z kozmodrómu Bajkonur]]

**Raketa** je dopravné zariadenie, ktoré využíva na pohon reaktívny motor, ktoré si so sebou nesie zásoby raketových pohonných látok (paliva a okysličovadla). Motor, ktorý používa raketa k pohonu sa nazýva raketový motor. Vďaka zásobe okysličovadla nie je raketa závislá od dodávky atmosférického kyslíka a preto môže pracovať aj vo vákuu.

## História
Ako prví vynašli raketu starovekí Číňania, ktorí používali na jej pohon raketové motory na tuhé palivo. Vtedy sa po prvýkrát použila raketa na vojenské ciele. Počas storočí sa na tento vynález takmer zabudlo a pušný prach používaný na ich pohon sa začal používať ako pohonná látka do strelných zbraní. Rakety sa stali iba atrakciou pre pobavenie publika na slávnostiach. Znovuoživenie rakiet prišlo až na začiatku 
20. storočia. Na ich vývoji a zdokonaľovaní pracovalo veľa významných fyzikov a raketových konštruktérov. Za zmienku stoja hlavne Konstantin Eduardovič Ciolkovskij (dal základy teórie rakiet), Robert Goddard,  Wernher von Braun (konštruktér prvej balistickej rakety na kvapalné pohonné látky – V2) a Sergej Pavlovič Koroľov (konštruktér prvej rakety, ktorá dopravila náklad do vesmíru).

## Využitie
Rakety sa používajú predovšetkým pre dopravu nákladov na veľké vzdialenosti alebo do vesmíru. 
Vo vojsku majú rakety veľký význam, používajú sa ako dopravné prostriedky pre veľké množstvo typov zbraní. Najrozšírenejšie sú hlavne v letectve. Okrem priameho použitia vo vojsku našli rakety uplatnenie aj v kozmickej technike, kde sú jej neoddeliteľnou súčasťou. Rakety sú zatiaľ jediný dopravný prostriedok, ktorý dokáže dopraviť náklad do vesmíru. Vo svete existuje veľké množstvo typov rakiet, ktoré sa používajú na rôzne účely. Na výskumné účely sa využívajú v meteorológii, geofyzike a astronómii.

## Rozdelenie rakiet
Všeobecne sa pojem raketa používa pre všetko, z čoho šľahajú plamene a dokáže to letieť vysokou rýchlosťou. No nie je tomu tak. Ako príklad sa dá uviesť raketa s plochou dráhou letu. V tomto prípade ale nejde vôbec o raketu, ale bezpilotné lietadlo používajúce prúdový a nie raketový motor. Z tohoto ohľadu sa teda hovorí o strelách s plochou dráhou letu. Podobne je to aj pri torpédach. Rakety sa delia na niekoľko kategórií:
* rakety – sú to jednostupňové raketové zariadenia, ktoré sa používajú hlavne vo vojsku pre dopravu trhavín k cieľu. Patria sem aj viacstupňové taktické rakety.
* sondážna raketa – je raketa s vedeckým nákladom s rýchlosťou letu nižšou ako orbitálnou. Experimenty prebiehajú obvykle niekoľko minút počas zotrvačného vzletu a následného pádu. Pristátie býva riadené padákom.
* raketové nosiče (nosné rakety) – ich úlohou je doprava nákladu do vesmíru (na parkovaciu dráhu) a jeho urýchlenie na 1. kozmickú rýchlosť. Majú často 1 – 2 raketové stupne a niekedy sú doplnené pomocnými štartovacími motormi (často na TPL – tuhé pohonné látky). Zväčša vychádzajú z vojenských taktických rakiet.
* raketový ťahač – ide o posledný raketový stupeň, ktorým je doplnený raketový nosič. Jeho úlohou je dopraviť náklad na tvz. prechodovú alebo výslednú dráhu.


Kategória:Zbrane
Kategória:Letectvo
BPM 37093

**BPM 37093** je biely trpaslík vzdialený od Slnka 50 svetelných rokov, v súhvezdí Kentaur.

Obsahuje kryštalický uhlík vo veľkosti nášho Mesiaca. Vedci sa domnievajú, že je to obrovský diamant. V roku 185 zasiahlo planétu Zem svetlo zo vzdialenej supernovy, ktoré bolo spozorované v Číne. Supernova bola viditeľná až 20&nbsp;mesiacov a jej najväčšia jasnosť dosiahla –8.&nbsp;magnitúdu.

Kategória:Biele trpaslíky
Kategória:Súhvezdie Centaurus
Diadém (dvojhviezda)

**Diadém** (iné názvy: **α Com, α Comae Berenices, Alfa Comae Berenices**) je hviezda v súhvezdí Vlasy Bereniky. Aj keď je označená ako α, nie je najjasnejšou hviezdou. Má jasnosť len 4,32 mag. Je to dvojhviezda pozostávajúca zo zložiek, ktoré sa navzájom obehnú približne za 25,85 rokov. Pre ich malú vzájomnú vzdialenosť ich nemožno malým ďalekohľadom rozlíšiť. V jej zdanlivej blízkosti sa nachádza guľová hviezdokopa M53.

* Rovníkové súradnice: Rektascenzia 13h 10m 22, deklinácia +17° 29' 24"
* Vzdialenosť: 46,72 svetelného roka
* Spektrálny typ: F5V
* Iné označenia: GSC 1454:1134, HIP 64241

## Zdroj
* 

Kategória:Súhvezdie Vlasy Bereniky
Kategória:Bayerove objekty
Kategória:Dvojhviezdy
Kategória:Žltobiele trpaslíky
Žltobiely trpaslík

**Žltobiele trpaslíky** sú hviezdy hlavnej postupnosti spektrálneho typu F.


Kategória:Hviezdy typu F